钦定古今图书集成/历象汇编/庶征典/第183卷 > 《田家五行》 > 北齐
## 钦定古今图书集成/历象汇编/庶征典/第183卷 > 《田家五行》 > 北齐

### 后主武平元年槐华而不实

按《北齐书后主本纪》，不载。　按《隋书五行志》，“武平元
年，槐华而不结实。槐，三公之位也。华而不实，萎落之
象。至明年，录尚书事开伏诛，陇东王胡长仁，太保、琅
邪王俨皆遇害，左丞相段韶薨。”

武平五年，桐树如人状。

按《北齐书后主本纪》，不载。　按《隋书五行志》，五年，邺
城东青桐树有如人状。京房《易传》曰：“王德衰，下人将
起，则有木生为人状。”是时后主怠于国政，耽荒酒色，
威仪不肃，驰骋无度，大发繇役，盛修宫室。后二岁而
亡。木不曲直之效也。

### 武定七年宫中大树自拔

按：《北齐书后主本纪》，不载。　按《隋书五行志》，“七年，宫
中有树，大数围，夜半无故自拔。齐以木德王，无故自
拔，亡国之应也。”其年齐亡。